ब्रेकअप क्यों हुआ ये जानने की कोशिश करें (Assessing the Break-Up) आगे बढ़ने का फैसला करना (Deciding to Move On) अकेले में कुछ समय बिताना रिश्ते को मजबूत करना (Building a Healthy Relationship) अपने रिश्ते के बारे में चर्चा करने के लिए उन्हें बुलाएँ (Inviting a Relationship Discussion) अपने एक्स का दिल जीतना (Winning Your Ex Back)
इस ब्रेकअप में आप दोनों का कितना हाथ था? ज्यादातर रिश्तों में शुरुआत में एकदम से कुछ भी परेशानी नहीं होती, लेकिन धीरे-धीरे समय के साथ छोटी-छोटी परेशानियाँ पनपती जाती है। यदि आपके रिश्ते के टूटने में सारी गलती सिर्फ और सिर्फ आपकी ही थी, तो ऐसे में यह समस्या का कारण बन सकता है, लेकिन यदि इस रिश्ते के टूटने में किसी एक की गलती नहीं है, तो फिर इसे अच्छी तरह से समझने की जरूरत है। अपने एक्स को दोबारा पाने की कोशिश करने से पहले इसे थोड़ा वक्त दें, और पूरे दिल से इसके बारे में सोच-विचार करें। पहले आपको हर एक पहलू को समझते हुए, इस बात की पुष्टि कर लेना चाहिए, कि कहीं आप उन्हें वापस पाने की बेवजह कोशिश करके, किसी फालतू काम में अपनी ऊर्जा और समय तो बर्बाद नहीं कर रहे हैं। एक रिसर्च के मुताबिक, दो लोगों के बीच में सही ढंग से बातचीत ना हो पाना, किसी रोमांटिक रिश्ते में ब्रेकअप का सबसे बड़ा कारण है। यदि आपका रिश्ता बाकी सारी जगह पर काफी अच्छा था, तो ढंग से बातचीत ना हो पाने की, इस समस्या को आसानी से ठीक किया जा सकता है, उसके लिए पहले दोनों बैठ के आपस में बातें कर लें, आप एक-दूसरे से क्या चाहते हैं, उसे खुलकर बता दें, इससे क्या होगा कि ये छोटी-छोटी बातें, एक बड़े झगड़े का कारण बनने से पहले ही सुलझ सकेंगी। बाकी की परेशानियों, जैसे कि एक-दूसरे के बीच में जलन या ईर्ष्याभाव; से निपटना जरा सा मुश्किल है, लेकिन कुछ प्रयासों से और लोगों से परामर्श लेकर, जैसे कि अपने घर के बड़ों से बात करके इस तरह की परेशानियों का हल भी निकाला जा सकता है। क्या वो आप ही थे? यदि ऐसा है, तो क्या आपने ऐसा सोच-समझकर किया था या फिर बस ऐसे ही गुस्से की हालत में ऐसा कर बैठे, जिसका आज आपको पछतावा है? क्या वो आपका एक्स था, और क्या उसके पास ऐसा करने का, कोई ठोस कारण मौजूद था? क्या ये आप-दोनों का निर्णय था? जरूरी बात ये है, कि आपको यह समझ आ गया है कि किसकी वजह से ब्रेकअप हुआ, इसके होने में किसका कितना हाथ था और ये हुआ ही क्यों। यदि वो आप थे, और आपका एक्स बिल्कुल भी ब्रेकअप नहीं करना चाहता था, तो ऐसे में दोबारा वापस होने का प्रयास, आपके एक्स के द्वारा ब्रेकअप किये जाने की तुलना में जरा आसान हो जाएगा। ब्रेकअप के दर्द और उलझन के चक्कर में, आप आपकी भावनाओं में उलझ सकते हैं, अकेलेपन और दर्द भरी भावनाएं इस बात का ठोस सबूत हैं, कि आप अपने एक्स को अपनी जिंदगी में वापस पाना चाह रहे हैं। दरअसल, हर वो इंसान, जिसका ब्रेकअप होता है, शुरुआत में उसे अपने इस टूटे हुए रिश्ते को लेकर पछतावा तो होता ही है, इस पछतावे के साथ चिंता, दोष, डिप्रेशन और अकेलेपन की भावना भी जुड़ जाती हैं। आमतौर पर, रिश्ता जितना ज्यादा गहरा रहा होगा, इस तरह की भावनाएं भी उतनी ही कष्टकारी होंगी; ऐसे जोड़े, जो शादीशुदा थे या साथ में रहा करते थे, उनका ब्रेकअप और ब्रेकअप के बाद का समय सबसे दुखदायी होता है, वहीं दूसरी ओर, ऐसे जोड़े जो सिर्फ एक-दूसरे को बस यूं ही डेट कर रहे थे, उनको ब्रेकअप के बाद, इससे उबरने में ज्यादा समय नहीं लगता। लेकिन आपके दर्द की इस गहराई का ये मतलब नहीं निकलता है, कि आपको अपने एक्स के साथ दोबारा रिश्ता बना लेना चाहिए।  इन सवालों का जवाब देने की कोशिश करें: क्या आप आपके एक्स को बहुत याद करते हैं, या फिर आप ये याद करते हैं, कि आपका एक पार्टनर (बॉयफ्रेंड या गर्लफ्रेंड) होना चाहिए? क्या वो आपको आपके बारे में अच्छा महसूस कराते हैं, उनके साथ रहकर आप दुनिया में सबसे ज्यादा महफूस और खुश महसूस करते हैं? क्या आप खुद को इस इंसान के साथ भविष्य में देखते हैं, फिर भले ही प्यार में रहने का उत्साह भी खत्म हो चुका हो और आप अपनी रोजमर्रा की रूटीन में उलझकर रह गए हों? यदि आप सिर्फ अपने साथ किसी के रहने पर महफूस होना याद कर रहे हैं, और इस तरह के मोहब्बत से भरे किसी रिश्ते में रहना याद करते हैं, तो आप इन सारी चीजों को किसी और के साथ, और एक अच्छे, मजबूत और गहरे रिश्ते के साथ भी पा सकते हैं। ब्रेकअप करने के बाद आपको अपने एक्स को वापस पाने की कोशिश करने से पहले और आप सच में उस इंसान के साथ वापस आना चाहते हैं, इसका निर्णय करने से पहले अपनी भावनाओं को पहचानने के लिए कुछ वक़्त लेना जरूरी है। इस तरह से ब्रेकअप के बाद बनने वाले रिश्ते, फिर से भरोसे की कमी के कारण, बार-बार होने वाले ब्रेकअप के बाद भी बनते-बिगड़ते रहते हैं। यदि आप पूरी तरह से आश्वस्त नहीं हैं कि आप उस इंसान के साथ भविष्य में आगे जाना चाहते हैं या नहीं, तो बेहतर होगा कि आप अपना पूरा ध्यान अपने एक्स को भूलने पर केंद्रित कर दें, ना कि उसे वापस पाने पर और दोबारा मिलने वाले दर्द से बच जाएँ। हो सकता है, कि आपके मन में उस इंसान के लिए बहुत ही ज्यादा प्यार हो, लेकिन कभी-कभी कुछ लोग एक-दूसरे के लिए नहीं बने होते, ऐसे में आपका रिश्ता एक जहर की तरह बन जाता है, और आपको अपने एक्स को वापस पाने का प्रयास करने की बजाय, अपनी जिंदगी में आगे बढ़ने के बारे में सोचना चाहिए। आपका रिश्ता, जुड़ने से ज्यादा बिगड़ने की कगार पर है, ये समझने के लिए यहाँ पर कुछ संकेत मौजूद हैं:  किसी भी तरह की दुर्भावना। यदि आपके एक्स ने कभी भी आपको दर्द पहुँचाने की मंशा से आप पर हाँथ उठाया था या फिर आपको सेक्स के लिए मजबूर किया हो, या फिर कुछ ऐसा करने को मजबूर किया हो, जिसे करने में आप असहज महसूस करते थे, इसका मतलब कि उसके मन में आपके प्रति दुर्भावना थी और आपको इस इंसान को दोबारा पाने के बारे में सोचना भी नहीं चाहिए।  एक-दूसरे के प्रति सम्मान में कमी। यदि आप और आपके एक्स, एक-दूसरे को नाम से पुकारा करते थे, एक-दूसरे की उपलब्धियों को कम समझते थे या फिर आपके परिवार या फ्रेंड्स के सामने एक-दूसरे को नीचा दिखाने वाली बातें किया करते थे, तो ऐसे रिश्ते में सम्मान नाम की चीज़ ही नहीं थी। ये सारे के सारे लक्षण, भावनात्मक रूप से अपमानजनक रिश्ते की ही ओर इशारा करते हैं। किसी ऐसे इंसान को ढूंढिए, जो आपका सम्मान करता हो, जिसके आप हकदार हैं, और आप भी उसके साथ सम्मान भाव से पेश आने का वादा करें। अविश्वास से भरा इतिहास। कुछ रिश्तों में पहले की गई बेवफाई को भी बर्दास्त किया जा सकता है, लेकिन टूटे हुए भरोसे को दोबारा जोड़ पाना, नामुमकिन ही होता है और यदि आप इसे जोड़ने में कामयाब हो भी गये, तो ये बहुत ही जल्द दोबारा बहुत आसानी से टूट भी जाएगा। एक ऐसा रिश्ता, जिसमें आपने बेवफाई पाई है, इसे जोड़ने और अपने टूटे हुए विश्वास को दोबारा पाने के लिए आपको कुछ ज्यादा सहारे और सलाह की जरूरत पड़ेगी। हालाँकि आपको जरा अलग महसूस हो सकता है, लेकिन ऐसे लोग, जो आपके करीब हैं और आपको बहुत अच्छी तरह से समझते हैं, ऐसे लोगों से आपको, आपके रिश्ते के बारे में अच्छी सलाह मिल सकती है। ऐसा कोई व्यक्ति, जिसे आप जानते हैं और जिसको आपके रिश्ते को लेकर कुछ सही नहीं महसूस हो रहा है, तो आपको इसे अपने रिश्ते में आने वाली परेशानी का एक संकेत मानकर रुक जाना चाहिए। यदि आपको पता है, कि आपके परिवार को कोई एक सदस्य या फ्रेंड, आपके एक्स को पसंद नहीं करता, तो उनके साथ बैठकर इस बारे में बात करें। हो सकता है, कि आपका एक्स आपके सामने कुछ और बर्ताव करता हो और दूसरों के साथ कुछ और, आपके फेंड्स को ऐसा बहुत कुछ मालूम हो सकता है, जिसके बारे में आपको भनक भी ना हो या फिर इनसे आपको ऐसा कोई सबूत मिल जाए, जो आपके काम आ सके। : यदि ऊपर मौजूद किसी भी स्टेप से आपका काम नहीं हुआ और/या फिर आपको परिस्थिति का अनुमान लग गया है और आपने निर्णय कर लिया है, कि अपने एक्स को वापस पाना आपके लिए सही नहीं है, तो अपने टूटे हुए दिल को इस दर्द से उबरने के लिए कुछ वक़त जरुर दें।  शोध के मुताबिक, किसी भी रिश्ते या ब्रेकअप के सबसे अच्छे भाग की ओर ध्यान लगाना जरूरी है, खासकर, इनकी वजह से किस तरह आप एक बेहतर इंसान बनने में कामयाब हो पाए और इस नेगेटिव अनुभव को भूल जाने दें। इन्हें भूलने का एक पॉजिटिव तरीका ये है, कि आप लगातार तीन दिन में हर एक दिन, ब्रेकअप के पॉजिटिव पहलुओं के बारे में 15 से 30 मिनट तक लिखें।  इन तीन दिनों के बाद, इस रिश्ते को भी भूल जाने की कोशिश करें। आप खुद के लिए, अकेले रहने को कुछ वक्त निकालें, अपने परिवार और फ्रेंड्स के साथ समय बिताएँ और ऐसा कुछ करें, जो आपको पसंद है। आप जब एक अच्छी परिस्थिति में पहुँच जाएँगे, तो आप एक अच्छे रिश्ते के बारे में सोचना भी शुरू कर पाएँगे। यदि वो आपसे बात करना चाहते होंगे, तो आपको कॉल जरुर करेंगे। यदि नहीं, तो आपके कुछ कहने या करने से ये नहीं बदल जाएगा। कभी-कभी अपने एक्स को नजरअंदाज करके, आप उन्हें ये सोचने पर मजबूर कर देते हैं, कि आप उनके बिना एकदम सही हैं और अपनी जिंदगी में आगे बढ़ रहे हैं, और यह उनकी चाह के बिल्कुल विपरीत है, है ना।  अपने एक्स को नजरअंदाज करना, उन्हें आपको याद करने पर मजबूर कर देने का एक उत्तेजक तरीका है। इस तरह से आपको खुद के लिए समय मिल जाता है, इस समय में आप सोच सकते हैं, कि आप खुद को किसी नये रिश्ते (फिर भले ही वो रिश्ता आपके एक्स के साथ ही क्यों ना हो या फिर किसी और के साथ!) के लिए कैसे तैयार करें। इस समय में खुद को एक अलग तरीके से समझने की कोशिश करें, और ध्यान से सोचकर देखें कि एक्स के साथ रिश्ते में रहते हुए आपसे जिन जगहों पर गलतियाँ हुई थीं, उस तरफ खुद को सुधारने की कोशिश करें। यदि इस ब्रेकअप में आपका हाँथ था, तो यही वह समय है, जब आप रिश्ते से जुड़ी अपनी कमियों को पहचानेंगे और खुद को एक बेहतर इंसान बनाने के लिए कड़ी मेहनत करिये। इस समयांतराल में आपको उनसे बिछड़ने के गम के एहसास (जो कि आम बात है) में और उन्हें वापस पाने की सच्ची भावना में फर्क समझ आएगा। वैसे तो हर एक इंसान ब्रेकअप के बाद दुखी होता है, फिर भले ही उनके एक्स कितने भी घटिया इंसान ही क्यों ना हों, या फिर उन्हें झेल पाना सच में कितना भी नामुमकिन ही क्यों ना रहा हो, लेकिन फिर भी दर्द तो होता है। इस तरह की भावनाओं को अच्छी तरह से समझ सकने के लिए, सिर्फ वक़्त ही आपका सबसे अच्छा मददगार साबित होगा। अपने फ्रेंड्स के साथ समय बिताएँ। खुद को किसी काम में लगा लें या फिर कुछ अन्य नयी गतिविधियाँ शुरू कर दें। आपको भी अपने आप को एकदम ऐसा नहीं दर्शाना है, कि आप किसी बात के मोहताज़ हैं या फिर आप बड़ी बेसब्री से अपने एक्स के, आपको दोबारा कांटेक्ट करने का इंतजार कर रहे हैं। अनुसंधान के अनुसार, जो लोग ब्रेकअप के बाद अपनी भावनाओं को समझ लेते हैं, ऐसे लोग रिश्तों से जुड़ी समस्याओं से ज्यादा आसानी से उबर पाते हैं। इसका मतलब है उसे ना कोई कॉल करना, ना ही कोई मैसेज करना या ना ही हर किसी से उसके हालचाल के बारे में पूछना। सबसे जरूरी बात, आपको कभी भी अपने एक्स से ब्रेकअप के बारे में सवाल-जवाब नहीं करना चाहिए, जैसे कि ये ब्रेकअप क्यों हुआ या फिर क्या वो अब किसी और के साथ है। इन सभी बातों से आप सिर्फ बेकरार ही नजर आएँगे।.  हालाँकि, ये बात जरूरी है कि आप एक महीने या इससे ज्यादा दिनों तक, अपने एक्स का पीछा ना करें, लेकिन यदि आपका एक्स आपका पीछा करता है, आपको कॉल करता है, तो उसका जवाब जरुर दें। अलग तरीके से कहें तो यदि आपको आपके एक्स की तरफ से कोई फोन कॉल आता है, तो उसका फोन उठाएँ और उससे बात भी कर लें। ऐसा जरूरी नहीं है कि आप उसे पाने की कोशिश में दिमागी खेल खेलने लगें और यदि आप ऐसा करते हैं, तो वो इसकी वजह से शायद आप से और दूर भी हो सकता है, जो कि इस समय आपका लक्ष्य नहीं है।  यदि आपको कहीं से भी ये पता चलता है, कि आपका एक्स किसी और नये इंसान के साथ डेट कर रहा है, तो एकदम से किसी भी निर्णय पर ना पहुँच जाएँ या फिर अपने मन के अंदर उस इंसान के प्रति ईर्ष्या को ना पनपने दें। आपको ऐसे ही बस अपनी ईर्ष्याभाव के चलते किसी के नए बने हुए रिश्ते को तोड़ने की कोशिश नहीं करना चाहिए। अपने एक्स को भी कुछ वक़्त दें, यदि इस समय में उसे ये बात समझ में आती है कि वो आप ही हैं, जो उसके लिए परफेक्ट हैं; तो फिर आपको कुछ करने की जरूरत नहीं पड़ेगी और आप भी ऐसे इंसान को अपने साथ रहने के लिए मजबूर नहीं करना चाहते होंगे, जो किसी और ही इंसान के साथ रहना चाहता है। अपने एक्स का दिल एक बार फिर जीतने की कोशिश करने से पहले, आपको यह जानना होगा, कि उसके मन में क्या चल रहा है, वो आपके बारे में सोचता भी है या नहीं। आपका एक्स आपके बारे में कुछ सोचता है, ये पता लगाना भी इस बात का एक बहुत बड़ा सबूत है, कि आप दोनों के बीच में अभी भी आशा की एक किरण बाकी है और चीज़ें एक बार फिर से पहले की तरह हो सकती हैं।  आपको एकदम सीधे-सीधे पता लगाने की कोई जरूरत नहीं है और ना ही आपको अपने कुछ फ्रेंड्स को इस बात की जासूसी करने के लिए भेजना चाहिए। अपने एक्स का कम से कम एक महीने तक पीछा ना करें; इसकी जगह पर, जब कभी वो आपके सामने से निकले, कॉलेज में हो या आपके ऑफिस में, सोशल मीडिया पर हो या कहीं और आप उसके दोस्तों के द्वारा किये किसी अनचाहे कमेंट से यह जानने की कोशिश करें कि, इनमें कहीं किसी तरह का इशारा तो नहीं है। एक बात पर गौर कीजिये, कि वर्तमान में मौजूद, साथ में रहने वाले जोड़ों में से हर तीसरे जोड़े और शादीशुदा जोड़ों में से हर चौंथा जोड़ा, कभी-कभी ना कभी ब्रेकअप से गुजरता है, तो यदि आपका एक्स अभी भी आपमें दिलचस्पी दिखाता है, तो यहाँ पर इस बात की अच्छी संभावना है, कि आप उनका दिल एक बार फिर जीतने में कामयाब हो जाएँगे। जैसे कि सही ढंग से अपनी बात ना कह पाने को किसी भी रिश्ते के टूटने का सबसे बड़ा कारण माना गया है, तो आपको अब जब आप एक रिश्ते में होंगे, तो आपको इस बात का खास ख्याल रखना होगा कि आप दोनों हमेशा हर बात शेयर करें। जब आप दोनों वापस साथ में आ जाएँ, तो आपको अपनी उम्मीदों को एकदम से सामने नहीं रखना चाहिए बल्कि इन्हें पूरा करने में कुछ समय लगता है, तो लगने दें और खासतौर पर उस तरह की उम्मीदें, जिनकी वजह से आपके रिश्ते में पहले परेशानी आई थी। ऐसी उम्मीदें, जो पूरी ना हो पाई हों, उनसे निपटने के लिए पहले से ही एक प्लान तैयार रखें। जैसे कि, यदि आपने अपने एक्स के साथ सिर्फ इसलिए ब्रेकअप किया था, क्योंकि वो अपने फ्रेंड्स के साथ ज्यादा वक़्त बिताते थे, तो एक बार साथ में बैठकर इस बारे में बात कर लें और उन्हें समझा दें कि उन्हें अपने फ्रेंड्स के साथ कितना वक़्त बिताना चाहिए और यदि आपको उनके साथ बताने के लिए कुछ ज्यादा वक़्त भी चाहिए, तो इसे कैसे पाया जाए, सब निश्चित कर लें। इस तरह के रिश्ते, जो बनते-बिगड़ते रहते हैं, वो भावनात्मक रूप से स्थिर नहीं हो पाते, और परिवर्तनशील हो जाते हैं। ब्रेकअप होने के मुख्य कारण को याद करना और फिर उन कारणों को समझकर उनसे निपटना, आपको अपने रिश्ते में आगे आने वाली इस तरह की समस्याओं से निपटना आसान बनाने में मदद कर सकती है। जिन बातों में आपकी सहमति नहीं हुआ करती थी, उन बातों की तरफ अपना रुख ना करें। चाहे जिस भी वजह से आपका ब्रेकअप हुआ हो, उस कारण से जुड़ी कोई समस्या आगे ना हो, इसलिए इस कारण से जुड़े क्षेत्र में आप दोनों को अभी भी चर्चा कर लेना चाहिए। यदि आप दोनों ईर्ष्या से जूझ रहे थे, घरेलू मुद्दों से परेशान थे, एक-दूसरे की रोक-टोक से या अन्य किसी तरह की समस्याओं से जूझ रहे थे, तो इस बात को समझें कि जब इस नए, दोबारा शुरू हुए रोमांटिक रिश्ते से नयापन का रंग उतरेगा, तो इस तरह की समस्याएँ वापस शुरू हो जाएंगी। एक बात हमेशा याद रखें कि आप दोनों का पहला रिश्ता सफल नहीं हो सका था; उसमें आप दोनों का दिल टूट गया था। दूसरी बार बने इस रिश्ते को, एक बिल्कुल नये रिश्ते की ही तरह समझें, इस रिश्ते की नयी कसमें खाएं।  इसमें जल्दी ना करें। ऐसा मत सोचें कि आपने जिस जगह पर रिश्ता तोड़ा था, वापस उसी जगह से आप सब कुछ शुरू करने वाले हैं, जैसे कि, सिर्फ साथ रहना और "मैं आपसे प्यार करता/करती हूँ," कहते रहना, जिसका तब तक कोई मतलब नहीं निकलने वाला, जब तक कि आप दोनों एक-दूसरे के साथ विश्वास की डोर से नहीं जुड़ जाते।  एक-दूसरे को जानना। खासकर तब, जब आप दोनों को बिछड़े हुए काफी समय हो चुका हो, इस समय के बीच में आप और आपके एक्स, दोनों में ही काफी बदलाव आया होगा। ऐसा मत सोचने लगिए, कि आप उनके बारे में सब कुछ जानते हैं। एक-दूसरे को दोबारा समझने का वक़्त दीजिये। यदि आप दोनों शादीशुदा जोड़े थे, या फिर किसी गंभीर रिश्ते में थे और अभी भी उस रिश्ते को आगे बढ़ाना चाहते हैं, तो इसके लिए आप दोनों को अपने रिश्ते की समस्याओं को समझने के लिए कपल्स थेरेपी (couples therapy) लेने के बारे में सोचना चाहिए और सुनिश्चित करें कि आप इन समस्याओं को दूर करके ही रहेंगे। याद रखिये कि इस तरह के रिश्ते (जिनमें ब्रेकअप हुआ था और फिर दोबारा जुड़ गये) में असंतोष, विश्वास की कमी और असफल होने की संभावना काफी ज्यादा होती है, तो अपने इस नये रिश्ते पर जरा ज्यादा ध्यान देने को तैयार रहें। आप दोनों के फ्रेंड्स की तरह कुछ वक़्त साथ में बिता लेने के बाद, अब अपने बीते हुए कल के बारे में पूरी ईमानदारी से बात करने का और आने वाले समय में आप दोनों का रोमांटिक रिश्ता बन सकता है या नहीं, जानने का यही सही समय है। वैसे तो किसी भी बने हुए रिश्ते में कंप्यूटर के जरिये या मैसेज के जरिये बात करना बहुत ही आम तरीका है, लेकिन इस तरह के अंदरूनी मामलों के बारे में बातें करने के लिए आपको आमने-सामने होना बेहद जरूरी है। अपने एक्स को डिनर पर बुलाएँ या फिर उन्हें अपनी मनपसंद कॉफ़ी शॉप पर लेकर जाएँ। यदि आपके एक्स को आपका कोई ड्रेस बहुत अच्छा लगता था, तो उसे ही पहनकर जाएँ। आप दोनों के बीच गुजरे मोहब्बत भरे कुछ पलों को उनके साथ याद करें। आप दोनों अक्सर जिस जगह पर मिला करते थे, उसी जानी-पहचानी जगह पर मिलें। यदि उन्होंने आपके लिए कभी कोई गहना या कुछ भी खरीदा था, तो जब बात करने के लिए उनसे मिलने जाएँ, तो उसे पहनकर जरुर जाएँ। इस तरह से आप उन्हें काफी अच्छी तरह से समझा देंगे कि आपके मन में अभी भी उनके लिए चाहत है। आप अपने एक्स से जो भी पहली बात बोलने वाले हैं, वो काफी जरूरी होगी। यदि आप कुछ गलत बोलते हैं, तो आप उन्हें दोबारा पाने का मौका भी खो सकते हैं। आपको इस बात को समझना होगा, कि भले ही आप दोनों एक-साथ नहीं हैं, लेकिन फिर भी यहाँ पर उनके मन में आपके लिए चाहत होने का एक मौका मौजूद है।  उनके साथ इस वार्तालाप को शुरू करने के ऐसे बहुत सारे तरीके मौजूद हैं, लेकिन यदि आप चाहें तो इस तरीके से शुरू हो सकते हैं, जैसे कि उनसे बोलिए "मैं बहुत दिनों से आपसे मिलकर अपने रिश्ते के बारे में बात करना चाहती/चाहता था और जानना चाहता/चाहती थी, कि आप कैसे हैं।" आप दोनों के बीच रिश्ता सही नहीं चल पाने का दुःख जताएँ, और उनसे पूछे कि वो इस बारे में अब बात करना चाहते हैं, कि नहीं। बातों को सामान्य ढंग से आगे बढ़ने दें। यदि आपके एक्स काफी अच्छे दिख रहे हैं और आपसे कहते हैं कि वो किसी और के साथ डेट कर रहे हैं, तो ऐसे में आपको यह निर्णय लेना होगा, कि अब आप उनसे आपके साथ वापस आने का अनुरोध कर अपना वक्त बर्बाद नहीं करना चाहते। लेकिन यदि आपके एक्स के मन में अभी भी आपके लिए चाहत नजर आती है, तो ऐसे में आप धीरे-धीरे चीज़ों को एक और मौका देने का प्रयास जरुर कर सकते हैं। आपके द्वारा की हुई या नहीं की हुई ऐसी गलतियों के बारे में गहराई से सोचें, जो कहीं ना कहीं से इस रिश्ते के टूटने का कारण बनी थी और अपने मन में मौजूद इस दुःख को कम करने के लिए अपने एक्स से सही ढंग से क्षमा मांगें। अपने एक्स को बिना दोष दिए, बिना किसी कारण बताए, या फिर बदले में माफ़ी की अपेक्षा किये बिना, आपकी गलतियों की पूरी ज़िम्मेदारी उठा लें। ऐसा भी मुमकिन है, कि इस स्थिति तक पहुँचने में आपके एक्स का भी पूरा हाथ रहा हो, तो ऐसे में आप किसी और की गलती के लिए तो माफ़ी नहीं माँग सकते; लेकिन आप सिर्फ अपनी गलतियों की माफ़ी जरुर माँग सकते हैं। उनकी गलतियों को रहने दें और हो सकता है, कि आपको इसके बदले में माफ़ी भी मिल जाए।  इस तरह के शब्द, जैसे कि "लेकिन।" "मेरी गलती है, लेकिन..." मतलब कि "मेरी कोई गलती नहीं है।" और ये भी ना बोलें कि "मुझे माफ़ कर दो, कि तुम्हें ऐसा महसूस हुआ" या "यदि आपको दुःख पहुँचा था, तो मुझे माफ़ कर दो।" इस तरह की बातों से लोगों को ऐसा लगता है, कि आप अपनी गलतियों के लिए किसी और को दोषी ठहरा रहे हैं और सही मायनों में ये माफ़ी माँगना भी नहीं कहलाता।  एक सच्ची माफ़ी को कुछ इस क्रम में माँगा जाना चाहिए: दुःख, जिम्मेदारी और उपाय। इसके पहले चरण का मतलब है, कि आप अपने किये के लिए शर्मिंदा हैं, और उसकी क्षमा चाहते हैं। दूसरे चरण का मतलब कि आप अपनी गलती को बिना किसी बहाने के या बिना किसी के ऊपर दोष डाले उसकी सारी जिम्मेदारी ले रहे हैं। आखिरी चरण का मतलब आप अपनी गलती सुधारना चाहते हैं, या फिर आप अपने बर्ताव में बदलाव करना चाहते हैं। उदाहरण के लिए: "जब आप मेरे साथ कुछ वक़्त बिताना चाहते थे, तब मैंने आपको समय नहीं दिया और आपको नाराज़ किया, उसके लिए मैं आपसे माफ़ी माँगना चाहता/चाहती हूँ। आपको तब ऐसा जरुर लगा होगा, कि मैंने आपको नजरअंदाज किया। लेकिन अब आगे से मैं हर तरीके से कोशिश करूंगा/करूंगी, कि आपके साथ पूरा वक़्त बिता सकूं, ताकि आपको कभी दोबारा ऐसा महसूस ना हो। आपने मेरे साथ बैठकर आपके विचार शेयर किये, और सच मानिये कि इन्हें जानकर मुझे बहुत अच्छा लगा।" यदि आप उन्हें वापस पाने की अपनी इस ज़िद के साथ संघर्ष कर रहे हैं, तो इसका मतलब यही निकलता है, कि आपमें आत्म-सम्मान की कमी है। हो सकता है कि आप अपने एक्स को बस इसलिए पाना चाहते हैं, क्योंकि वो आपको आपके बारे में अच्छा महसूस करा सके, लेकिन सच्चाई तो यही कहती है, कि सिर्फ आप ही एक वो इंसान हैं, जो ये कर सकते हैं। आपको खुश होने के लिए किसी और का मोहताज़ नहीं होना चाहिए। इस तरह से उनके मन में आपको लेकर दोष, लाचार होने की भावना जागेगी और आखिर में उन्हें आप पर क्रोध आएगा।  आत्म-सम्मान का मतलब ये है कि आप इस बात पर विश्वास करें कि आप भी किसी लायक हैं, और आप जैसे भी हैं, बस वैसे ही ठीक हैं। बात जब रिश्ते की हो, तो ऐसे में आपको यह सोचना जरूरी है, कि आप जैसे भी हैं, अच्छे हैं और ये जानने के लिए आपको किसी और इंसान की जरूरत नहीं है।  अपने आत्म-सम्मान को बढ़ाने के लिए, आपको इन क्षेत्र में अपनी ताकत को पहचानना होगा: भावुकता, सोशल, प्रतिभा, अपने रूप और कौशल, इनमें से जो भी आपके लिए महत्वपूर्ण हैं। उदाहरण के लिए, हो सकता है कि आपके अंदर प्राकृतिक रूप से सहानुभूति की भावना भरी हुई है, आप लोगों को बहुत अच्छे तरीके से ये महसूस कराते हैं, कि उन्हें सही ढंग से समझा जा रहा है, आपके अंदर खाना पकाने की कला हो और आपके बाल बहुत खूबसूरत हों। अपने अंदर मौजूद खूबी पर ध्यान देकर और अपनी बुराइयों को नजरअंदाज करके, आपको अपने आप को हर क्षेत्र में पूर्ण और अहम इंसान समझने में मदद मिलेगी, विशेष तौर पर जब आप अपनी इन खूबी को अन्य लोगों की मदद करने से जोड़ लेंगे, तब। यदि आपको लगता है, कि आप किसी काम के नहीं हैं, तो खुद को किसी लायक बना लें! बेकिंग से जुड़ी अपनी प्रतिभा का इस्तेमाल करें और अपने आस-पड़ोस में मौजूद कुछ बुजुर्ग और बच्चों के लिए कुकीज़ बेक करके ले जाएँ। एक बार उन पलों को याद करने की कोशिश करें, जब आप और आपका एक्स पहली बार साथ हुए थे। आपने ऐसा क्या किया था, जिसकी वजह से वो आप पर फ़िदा हुए थे? क्या वो आपका मजाकिया अंदाज़ था या फिर आपका गज़ब का स्टाइल। उनके आप पर फ़िदा होने का कारण चाहे जो भी हो, आपको बस इस बुझी हुई शमा को ठीक उसी तरह दोबारा रौशन करना होगा, जिस तरह वो पहले रौशन हुई थी। क्या आपके एक्स आपके साथ रहकर अच्छा महसूस किया करते थे और आप उनकी भावनाओं को ज्यादा बेहतर तरीके से समझ पाते थे, शायद इसलिए वो आपकी तरफ मोहित हुए थे। फिर आप कैसे बदल (अगर आप बदल गए हैं) गये? यदि आपमें कोई बुराई है और कोई गलत आदत है, तो पहले उसे सुधार लें। उनके सामने हमेशा पॉजिटिव ही रहें। हँसे और मुस्कुराएँ। हमेशा अपने आप को लेकर पॉजिटिव महसूस करें और खुद को ऐसा बना लें कि सामने वाले आपको देखकर मोहित हो जाएँ। अपने लिए कुछ नयी चीज़ें और नए तरह के कपड़े खरीद लीजिये, अपने हेयरस्टाइल को बदल दीजिये, जिम जाकर खूब पसीना बहाइये या फिर पार्लर जाकर अपने चेहरे को और निखार लें। अपने आप को जरा हटके बना लें, और आपके एक्स की यादों में आप जिस तरह से मौजूद हैं, अब आप बिल्कुल भी वैसे ना रहें, खुद को एकदम बदल डालें। वैसे अपने एक्स को वापस पाने की चाह में आपको खुद को एकदम पूरी तरह भी नहीं बदल देना चाहिए (क्योंकि आखिर में, एक ना एक दिन जब आप वापस अपने पुराने वाले रूप में आएँगे, तो वो आपको एक बार फिर छोड़कर चले जाएँगे), कोशिश यही रखें, कि आप अपने आप को जितना ज्यादा बेहतर बना सकें, बना लें क्योंकि यही आगे जाकर आपके लिए मददगार साबित होगा। क्योंकि आपका एक्स आप के ऊपर ही मोहित हुआ था, तो आप उस आकर्षण को दोबारा पाने की कोशिश जरुर कर सकते हैं। जरूरी नहीं है, कि आप किसी के साथ एक नया रिश्ता ही बना लें, लेकिन किसी दूसरे लड़के या लड़की के साथ घूमने-फिरने से आपके एक्स तक ये बात पहुँच जाएगी कि आप एक बार फिर से रिश्ते में जुड़ने को तैयार हैं। यदि वो अभी भी आपमें रूचि लेते होंगे, तो हो सकता है, कि वो ही आपकी ओर एक कदम बढ़ाने का सोच लें और आपको कहीं और जाने से रोक लें। यदि आप ही किसी और के साथ डेट करने या किसी तरह के रिश्ते बनाने में दिलचस्पी नहीं रखते हैं, तो फिर अपने ही एक फ्रेंड्स ग्रुप के साथ बाहर जाएँ, रात को मूवी देखें या फिर अपने से विपरीत सेक्स के दोस्त के साथ समय बिताएँ। बस किसी ऐसे इंसान के साथ रहकर, जो कि सिंगल है, आप अपने एक्स के मन में जलन का अहसास तो जगा ही देंगे। उसको साथ में रखकर, अपने दूसरे फ्रेंड्स के साथ में यूं ही कुछ करें, जैसे कि सभी फ्रेंड्स के साथ मिलकर कोई गेम खेलें। कुछ ऐसा करें, जो कि फ्रेंड्स भी करते हैं और पहली डेट पर भी किया जा सकता है। और ये चाहे जो भी हो, इसे बस मजे में लें, और अभी के लिए किसी भी गंभीर बातों को ना छेड़ें।  हर एक रिश्ते की नींव दोस्ती से ही रखी जाती है, तो रोमांटिक रिश्ता बनाने की कोशिश करने से पहले इस बात की पुष्टि जरुर कर लें, कि आपकी दोस्ती अभी भी बरकरार है।  यदि आपका एक्स आपके साथ फ्रेंड जोन में चला जाता है (जैसे कि, वो कहता है कि "मैं अब आपसे प्यार नहीं करता/करती"), तो आपको अपने एक्स के साथ घनिष्ठता के साथ जुड़कर, प्यार में होने के अनुभव को बरकरार रखना आना चाहिए। एक शोध के मुताबिक, शोधकर्ताओं के सामने, एक-दूसरे की आँखों में देखते हुए दो अजनबी बैठे हुए थे और फिर अपने पर्सनल सवालों का जवाब दिया (जैसे कि, "आपका सबसे बड़ा डर क्या है?" और "आपकी बचपन की यादों में कौन सी याद सबसे अच्छी है?")। इसके बाद उन दोनों अजनबियों के बीच में एक भावनात्मक लगाव बन गया, आकर्षण पैदा हुआ और यहाँ तक कि प्यार की भावना भी जगी। आप भी अपने एक्स की आँखों में देखें और उनसे कुछ संजीदा सवाल करें और हो सकता है, कि इससे आपको अपने रोमांटिक रिश्ते को वापस बनाने में कुछ मदद मिल सके।
ब्रेकअप को समझिये: किसने ब्रेकअप की शुरुआत की थी, याद करें: अपनी भावनाओं की भाषा को समझें: इस तरह के इशारों की तरफ ध्यान दें, जिनसे पता चलता है, कि आपका रिश्ता वापस नहीं टिकेगा: अपने फ्रेंड्स और परिवार की बातें सुनें: ब्रेकअप को स्वीकारें और आगे बढ़ें ब्रेकअप के कुछ समय बाद तक उनसे संपर्क ना करें: खुद पर ध्यान दें: इस समय के दौरान अपने एक्स का पीछा ना करें: पता करें, कि उनकी आपमें अभी भी दिलचस्पी है: बात करें: अपने ब्रेकअप की वजह को याद करें: अपने रिश्ते को एक नये रिश्ते की तरह ही मानें: सलाह लेने के बारे में सोचें: अपने एक्स को आपसे बात करने के लिए पूछें: अपने बीते हुए कल से कुछ लाभ लेना ना भूलें: अपने शब्दों को तैयार कर लें: माफ़ी मांगें: अपने आत्म-सम्मान का भी ध्यान रखें: एक बार फिर वही इंसान बनने की कोशिश करें, जिसके साथ आपका एक्स प्यार में पड़ा था: अपनी लुक्स पर थोड़ा काम करें: दूसरों के साथ वक़्त बिताएँ: अपने एक्स के साथ बस यूं ही मिलें:
https://www.wikihow.com/Get-Your-Ex-Back https://www.wikihow.com/Get-Your-Ex-Back https://www.wikihow.com/Get-Your-Ex-Back https://www.wikihow.com/Get-Your-Ex-Back https://www.wikihow.com/Get-Your-Ex-Back https://www.wikihow.com/Get-Your-Ex-Back
Assessing the Break-Up Deciding to Move On Taking Time Alone Building a Healthy Relationship Inviting a Relationship Discussion Winning Your Ex Back